Poľný Kesov

Poľný Kesov je obec na Slovensku v okrese Nitra, asi 19 km juhozápadne od Nitry v údolí potoka Cedron (Cabajský potok). 

Územie obce patrí do teplej klimatickej oblasti - suchej s teplou nížinnou klímou. Priemerná ročná teplota je + 10,0 °C. Ročné zrážky 530 - 650 mm. Počet letných dní (s maximálnou teplotou vzduchu nad 25 °C) je 75. Obec je známa termálnym kúpaliskom, teplota vody dosahuje 49,5 °C. 

V obci sa nachádza materská škola a malotriedna základná škola s ročníkmi 1 - 4. Obe sú umiestnené v budove Liečebno-výchovného sanatória, ktoré spadá nie pod obec ale pod Ministerstvo školstva SR.

Obec je súčasťou mikroregiónu Cedron, ktorý okrem Poľného Kesova zahŕňa obce Cabaj-Čápor, Mojmírovce, Svätoplukovo, Štefanovičová, Veľká Dolina a Rastislavice.

Pamiatky  
 baroková kúria z 18. storočia s neskoršími prestavbami
 zvonica z 19. storočia
 rímskokatolícky kostol, prestavaný v roku 1940 zo sýpky

Referencie

Iné projekty

Zdroj 
 www.polnykesov.eu

 
Obce okresu Nitra